Jimjitlik kodeksi (film)

"Jimjitlik kodeksi" — Zinoviy Royzman tomonidan suratga olingan kriminal detektiv boʻlib, Georgiy Vayner va Leonid Slovinning „Oyning qorongʻu tomonida“ hikoyasi asosida 1990-yilda suratga olingan.KODYeKS MOLChANIYa (1989) Kino-teatr.ru Keyinchalik, filmning 2-qismi, „Jimjitlik kodeksi 2: Qora baliq izidan“ nomi bilan suratga olindi.

 Syujeti 
Filmdagi voqealar rivoji 1980-yilda Jizzax va Toshkent shaharlarida boʻlib oʻtadi. Jizzaxdan uncha uzoq boʻlmagan „Chiroyli“ nomi ostidagi yozgi kafeda Jizzax viloyati ichki ishlar boshqarmasi jinoyat qidiruv boʻlimi boshligʻi oʻrinbosari, mayor Andrey Pak qurolli hujum qurboni boʻladi. U bilan birga hamkasbi ham voqea joyida halok boʻladi. Ushbu qotillikni tergov qilish chogʻida filmning bosh qahramoni podpolkovnik Toʻra Samatov dastlab viloyat jinoyat qidiruv boshqarmasi boshligʻi lavozimidan ozod etiladi, soʻngra mahalliy jinoiy uyushma tomonidan kuzatuv ostiga olinadi. Ularning jinoiy toʻdasiga restoran direktori, sobiq huquq-tartibot idoralari xodimlari, Oʻzbekiston SSR yuqori martabali amaldorlari va Samatovning boshligʻi, general-mayor Aʼzamovlar kiradi. Filmning kulminatsion nuqtasida, ichki ishlardagi xizmatdan haydalgan Toʻra Samatov, uning doʻsti va isteʼfodagi kapitan Valentin Silov mahalliy ichki ishlar xodimlarining korruptsion hatti-harakatlariga nuqta qoʻyishadi.

 Rollarda 
 Murod Rajabov — viloyat jinoyat qidiruv boshqarmasi boshligʻi, militsiya podpolkovnigi Toʻra Samatov
 Aleksandr Fatyushin — isteʼfodagi militsiya kapitani Valentin Silov
 Irina Shevchuk — Toʻra Samatovning rafiqasi Nina
 Nabi Rahimov — militsiya general-mayori Hamid Aʼzamov
 Oʻlmas Yusupov — militsiya polkovnigi Ravshan Gʻofurov
 Behzod Hamroyev — militsiya leytenanti Jamol Ahmedov
 Javlon Hamroyev — Xalaf
 Hojiakbar Nurmatov — militsiya polkovnigi Hazratqulov
 Behzod Muhammadkarimov — militsiya katta leytenanti Alisher Gʻofurov
 Pol Butkevich — adliya maslahatchisi Anatoliy Nikolayevich
 Melis Abzalov — Odil Vohidov
 Shuhrat Ergashev — Shomil
 Ato Muhammadjonov — Hamidulla Nosirov
 Nozim Toʻlaxoʻjayev — Salim Kamolov
 Farhod Haydarov — Ummat
 Leonid Kim — militsiya mayori Andrey Pak
 Badal Nurmuhamedov — Toʻlqin Azimov
 Inogʻom Odilov — avtomobil nazorati haydovchisi
 Rafiq Yusupov — haydovchining sherigi
 Mahmud Tohiriy — Inoyatxoʻja
 Oʻlmas Alixoʻjayev — Rahmatulla
 Tamara Shakirova — epizodda ishtirok etgan

 Manbalar 

 Tomosha qilish uchun 
Kodeks molchaniya Youtube.com
Turkum:1990-yil filmlari
Turkum:Sovet Ittifoqi filmlari
Turkum:Oʻzbekfilm kinostudiyasi filmlari
Turkum:Oʻzbekfilm kinostudiyasi teleseriallari
Turkum:Zinoviy Royzmanning filmlari
Turkum:Politsiya xodimlari haqida filmlar